
Ministru kabineta rīkojums Nr. 246
Rīgā 2022. gada 5. aprīlī (prot. Nr. 19 28. §)
Par finanšu līdzekļu piešķiršanu no valsts budžeta programmas ''Līdzekļi neparedzētiem gadījumiem''
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai (Izglītības kvalitātes valsts dienestam) finansējumu 16 319 euro apmērā, lai ierēdņiem un darbiniekiem samaksātu par virsstundu darbu 2021. gada decembrī, 2022. gada janvārī un februārī saistībā ar Covid-19 izplatības ierobežošanai izsludinātās ārkārtējās situācijas (Ministru kabineta 2021. gada 9. oktobra rīkojums Nr. 720 "Par ārkārtējās situācijas izsludināšanu") pasākumu īstenošanu – epidemioloģisko drošības pasākumu nodrošināšanu Covid-19 infekcijas izplatības ierobežošanai un to ievērošanas kontroli izglītības jomā.
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

